หนุ่มเล่านาทีหลงป่า เชื่อผีบังตา ปลดทุกข์ในโพรงเถาวัลย์ เพื่อนบอกเป็นป่าช้าเก่า
หนุ่มเล่านาทีหลงป่าที่บุรีรัมย์ หลังเข้าไปปลดทุกข์ในโพรงเถาวัลย์ พอลุกมาอีกทีมืด จนเชื่อว่าผีบังตา กำดินวางกลางหัว ขอพระแม่ธรณีช่วย เพื่อนบอกบริเวณนั้นเป็นป่าช้าเก่าวันที่ 7 มิ.ย.63 ญาติและชาวบ้านโคกเพชร ต.ลำนางรอง อ.โนนดินแดง จ.บุรีรัมย์ ทำพิธีผูกข้อไม้ข้อมือให้กับ นายรักศักดิ์ สมดวงศรี อายุ 36 ปี หลังหลงป่ากว่า 10 ชม. ก่อนกลับออกมาได้อย่างปลอดภัย แต่ก็เชื่อว่าเป็นเพราะผีบังตานายรักศักดิ์ เล่าว่าตนเป็นแรงงานรับจ้างปลูกป่า ให้กับหน่วยอนุรักษ์ป่า โนนดินแดง โดยวันปลูกป่าวานนี้ (6 มิ.ย.) มีคนงานไปทำงานด้วยกันประมาณ 15 คนที่เขตป่าระหอกยาว บ้านคลองหิน ต.ลำนางรองอ.โนนดินแดง จ.บุรีรัมย์หลังพักกินข้าวเที่ยงเสร็จ ตนรู้สึกปวดท้องอยากเข้าห้องน้ำ จึงชวนเพื่อนอีกคนออกจากกลุ่มเพื่อจะไปปลดทุกข์โดยเดินออกไปห่างจากที่จุดทำงานประมาณ 100 เมตร ก่อนจะแยกกับเพื่อน ไปหามุมปลดทุกข์ ซึ่งตนบอกให้เพื่อนกลับไปก่อน เพราะตนยังทำธุระไม่เสร็จนายรักศักดิ์ เล่าต่อว่า เมื่อตนเสร็จธุระจึงลุกขึ้น แต่ก็พบความผิดปกติ เพราะมองไม่เห็นอะไรเลยหน้ามืด หันไปทางเดิมก็ไม่เห็น แต่กลับเห็นแสงสว่างส่องมาอีกทางหนึ่ง จึงเดินตามแสงสว่างไป แต่ก็ไม่ถึงจุดที่ทำงาน โดยตนพยายามหักกิ่งไม้ทำเป็นสัญลักษณ์ สุดท้ายก็รู้ว่าวนกลับมาที่เดิม และน่าจะหลงป่าตะโกนเรียกใครก็ไม่มีใครได้ยิน มารู้สึกตัวอีกทีก็มืดค่ำช่วงที่นั่งพักเหนื่อย ตนได้ยินเสียงดนตรีดังขึ้นเบาๆ กลางป่า เป็นเสียงเพลงบรรเลงเพลงไทยเก่าๆ จึงตั้งสตินั่งสมาธิ แล้วกำเอาดินกลางป่า ยกขึ้นวางกลางศีรษะ ขอให้แม่ธรณีช่วยเหลือให้ออกจากป่าไปได้อย่างปลอดภัยจากนั้นก็เดินต่อตามแสงสว่างที่ตนมองเห็น จนไปเจอขวดน้ำที่ตัวเองดื่มก่อนจะเข้าป่า จึงรู้ว่าได้กลับมาที่เดิมแล้ว จากนั้นประมาณ 1 ชม. ก็พบเจ้าหน้าที่กู้ภัยมาช่วยเหลือขณะที่ หน่วยกู้ภัยสว่างจรรยาธรรม จุด อ.โนนดินแดง เล่าว่า ได้รับแจ้งมีคนงานของหน่วยอนุรักษ์ป่าโนนดินแดง จำนวน 1 คน หลงป่าในเขตป่าดงใหญ่ บริเวณป่าระหอกยาว บ้านคลองหิน อ.โนนดินแดง ตั้งแต่เวลา 12.00 น. เจ้าหน้าที่ได้ออกติดตามหา จนกระทั่งเวลา 21.30 น. พบคนงานที่หลงป่า เดินกลับมายังจุดเดิมที่หายไป ในสภาพปลอดภัยด้าน นางแมว สมดวงศรี อายุ 60 ปี แม่ของนายรักศักดิ์ เล่าว่า หลังทราบข่าวว่า ลูกหายในป่า เป็นห่วงมาก ได้แต่นั่งภาวนาขอให้สิ่งศักดิ์สิทธิ์ช่วยเหลือ ไม่ให้ได้รับอันตราย และออกจากป่ามาได้โดยเร็วส่วน นางดำ ทูลเกษม อายุ 76 ปี ยายของนายรักศักดิ์ บอกว่า มีคนมาบอกหลานหาย ตอน 16.00 น. ตนตกใจ จึงไปจุดธูปบอกกล่าวพ่อของหลานที่เสียชีวิต และผีปู่ย่าตายายให้คุ้มครอง ขอให้พ้นอันตรายส่วนตัวคิดว่าถ้าหายในป่า คงเป็นเพราะเจ้าป่าเจ้าเขาบังตา ขอให้เจ้าป่าเปิดป่า ให้ลูกหลานกลับมาบ้านด้วยขณะที่เพื่อนร่วมงานของ นายรักศักดิ์ เล่าว่า ระหว่างที่นายรักศักดิ์หายไป ได้ช่วยกันตามหา ทั้งตะโกน ทั้งเข้าไปหาตรงจุดที่ปลดทุกข์ ก็ไม่พบร่องรอยใดๆ เหมือนไม่เคยมีใครเข้ามาในโพรงเถาวัลย์บริเวณนั้นมาก่อน ซึ่งชาวบ้านรู้กันว่าจุดนี้เป็นป่าช้าเก่า ที่สมัยก่อนจะนำศพมาฝังแถวนี้ เพราะอยู่ห่างไกลบ้านเรือน.
หนุ่มเล่านาทีหลงป่า ที่บุรีรัมย์ หลังเข้าไปปลดทุกข์ในโพรงเถาวัลย์ พอลุกมาอีกที มืดจนเชื่อว่าผีบังตา กำดินวางกลางหัว ขอพระแม่ธรณีช่วย เพื่อนบอกบริเวณนั้นเป็นป่าช้าเก่า
หลงป่า,บุรีรัมย์,คนงานปลูกป่า,ผีบังตา,ป่าช้าเก่า,พระแม่ธรณี,ข่าวบุรีรัมย์,ข่าวทั่วไป